CELEX: C2004/284/40
Language: et
Date: 2004-11-20 00:00:00
Title: Kohtuasi T-331/04: Stephen Stork'i 11. augusti 2004. aasta hagi Euroopa Ühenduste Komisjoni vastu

20.11.2004   
            
            
               ET
            
            
               Euroopa Liidu Teataja
            
            
               C 284/20
            
         Stephen Stork'i 11. augusti 2004. aasta hagi Euroopa Ühenduste Komisjoni vastu
   (Kohtuasi T-331/04)
   (2004/C 284/40)
   Kohtumenetluse keel: saksa
   Stephen Stork, elukoht Chaumont-Gistoux (Belgia), esitas 11. augustil 2004. aastal Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on Rechtsanwalt Bernd Arians.
   Hageja palub esimese astme kohtul:
   
               —
            
            
               tühistada nii komisjoni 5. mai 2004. aasta otsus hageja kaebuse kohta kui ka komisjoni 10. detsembri 2003. aasta otsus, millega määrati hageja palgaastmeks A7;
            
         
               —
            
            
               kohustada komisjoni tegema uus nõuetekohaselt põhjendatud otsus hageja palgaastme määramise kohta;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja vaidlustab komisjoni otsust, millega määrati tema palgaastmeks A7 palgajärguga 03. Ta tugineb hindamisveale seoses ametnike personalieeskirjade artikli 31 lõike 2 kohaldamisega.
   Hageja väidab, et vaidlustatud otsuse tegemisel ei võetud arvesse olulisi palgaastme määramise asjaolusid seoses tema töökogemusega ning et nimetatud asjaolusid ei arvestatud hageja nimetamisel esimesele ametikohale ning et selles suhtes ei ole õigesti hinnatud komisjoni vajadusi.
   Lisaks tugineb hageja asjaolule, et komisjon ei kasutanud oma hindamispädevust, rikkus konfidentsiaalsuse ja võrdse kohtlemise põhimõtteid ning lisaks tegi menetlus- ja põhjendamisvea.